open-index/open-wikipedia-markdown huggingface dataset:
Taipei

Grad **Taipei** (kineski: 台北市; doslovno "Sjeverni tajvanski grad") je najveći i glavni grad Tajvana. Smješten na samom vrhu ostrva, Taipei se nalazi na rijeci Danshui, oko 25 km jugozapadno od njegove luke Keelung, koja se nalazi na Pacifiku. Drugi obalni grad, Danshui, se nalazi na oko 20 km sjeverozapadno na ušću rijeke u Tajvanski tjesnac.

Grad leži na dvije relativno široke doline, na rijekama Keelung (基隆河) i Xindian (新店溪), koje zajedno čine rijeku Danshui, upredo sa zapadnom gradskom granicom. 

Teritorija grada (Grad Taipei) je mjesto gdje živi 2.607.428 stanovnika

Grad Taipei, Okrug Taipei, i grad Keelung čine metropolitensko područje sa populacijom od 6.776.264 stanovnika. 

Taipei je politički, ekonomski i kulturni centar Tajvana. Državni univerzitet Tajvana je lociran u Taipei-ju, kao i Nacionalni muzej palate, koji ima najveću kolekciju kineskih rukotvorina i umjetničkih djela, u svijetu. 

Taipei se smatra planetarnim gradom, i dio je velikog industrijskog područja. Željeznice, brze željeznice, aerodromi i autobuske linije povezuju grad sa drugim dijelovima ostrva. Grad opslužuju dva aerodroma: Taipei Songshan i Taiwan Taoyuan.

Taipei je osnovan u ranom 18. vijeku, i postao je važan centar prekomorske trgovine u 19. vijeku. Kineska vlada, tada Dinastija Qing, načinila je Taipei glavnim gradom provincije Taiwan, 1886. Kada su japanci osvojili Tajvan, 1895., nakon japansko-kineskog rata, oni su zadržali Taipei kao glavni grad ostrva. Republika Kina je preuzela ostrvo 1945. nakon japanskog poraza u Drugom svjetskom ratu. 

Nakon što je poražen od komunista u kineskom građanskom ratu, Chiang Kai-shek i njegova vlada se povlače na Tajvan i proglašavaju Taipei privremenim glavnim gradom Republike Kine, u decembru 1949.

## Reference 
## Vanjski linkovi 
* https://english.gov.taipei/

Kategorija:Tajvan
Kategorija:Glavni gradovi azijskih država
Jedan

Za broj **jedan** karakteristično je to što ima sva tri gramatička roda i oba gramatička broja: *jedni* svatovi, *jedne* hlače, *jedna* kola.

Broj *jedan* ima pridjevsko-zamjeničku promjenu i padeže za sva tri roda i broja, kao u tabelama:

* * - zavisi od kriterija *živo-neživo*

## Napomena
Broj *jedan* u oblicima množine može se naći uz imenice koje imaju samo množinu ili uz one koje u množini znače neku cjelinu: *jedni opanci, jedna vrata, jedne merdevine*.

## Negacija
Odrična riječ *nijedan* (složena od negacije *ne* i glavnog broja *jedan*) u zavisnim padežima s prijedlozima ponaša se kao i odrična zamjenica. To znači da se rastavlja na sastavne dijelove između kojih dolazi prijedlog.

**Primjeri:**

Ni u jednoj stranoj zemlji nije bio.Ni s jednim drugom se ne slaže.Ni na jednu nogu ne može stati.Ni za jednu djevojku ne mari.

## Reference 
## Vanjski linkovi 
Kategorija:Bosanski jezik
Jednina

**Jednina (singular)** u bosanskom jeziku predstavlja gramatičku kategoriju broja.

Broj jednine kazuje jedinku onoga što imenica označava.

Sve vrste imenica u bosanskom jeziku nemaju oblike za oba gramatička broja (jedninu i množinu). Po pravilu samo oblik jednine imaju sve vlastite gradivne i zbirne imenice: *Trvanik, brašno, ulje, pijesak, lišće, kamenje, pruće.* Ovakve imenice zovemo **singula - ria tantum** (samo jednina).

## Reference 
## Vanjski linkovi 
Kategorija:Broj (gramatika)
Množina

**Množina** **(plural**) u bosanskom jeziku predstavlja gramatičku kategoriju broja.

Broj množine označava više jedinki onoga što označava imenica (grad - gradovi, mahana - mahane, vrelo - vrela).

Sve vrste imenica u bosanskom jeziku nemaju oblike za oba gramatička broja, tako postoje imenice koje imaju samo oblike množine i zovu se **pluralia tantum** (=samo množina), kao što su *pluća, prsa, pleća, makaze, hlače, dimije* i slično.

Neke imenice nemaju pravi oblik za množinu, pa u službi množine upotrebljavaju zbirne imenice, kao npr.: dijete - djeca, brat - braća.

## Reference 
## Vanjski linkovi 
* GRAMATIČKA VIŠEZNAČNOST KATEGORIJE BROJA

Kategorija:Broj (gramatika)
Die Ärzte

thumb|Logo grupe *Die Ärzte*
[thumb|*Die Ärzte* na koncertu u [Kölnu (2007).]]
**Die Ärzte** (na njem. "Ljekari, često i sa početnim malim slovom *ärzte*, ponekad i sa 3 tačkice na "A") je punk grupa iz Berlina. Die Ärzte su jedna od najpoznatijih njemačkih punk rock grupa, a izdali su preko 20 albuma. Bend se sastoji od gitariste Farin Urlaub, bubnjar Bela B. i basist Rodrigo González. Sva tri pišu pjesme i pjevaju.

## Historija 
Die Ärzte su osnovani 1982. godine u Berlinu. Izdali su preko 20 albuma.

## Najpoznatiji albumi 
* Debil (1984)
* Im Schatten der Ärzte (1985)
* Die Ärzte (1986)
* Das ist nicht die ganze Wahrheit... (1988)
* Die Bestie in Menschengestalt (1993)
* Planet Punk (1995)
* Le Frisur (1996)
* 13 (1998)
* Runter mit den Spendierhosen, Unsichtbarer! (2000)
* Geräusch (2003)
* Jazz ist anders (2007)

Kategorija:Njemačke muzičke grupe
Papa Ivan Pavao I

**Ivan Pavao I** (; ), rođen kao **Albino Luciani** (17. oktobar 1912 – 28. septembar 1978), bio je katolički papa i suveren Vatikana od 26. augusta 1978. do svoje smrti 33 dana kasnije. Izabran je za papu 26. augusta 1978. a 33 dana kasnije je umro.

Njegova vladavina spada u među pape sa najkraćom službom, što je rezultiralo da su se 1978. na mjestu pape promijenile tri osobe. Papa Ivan Pavao I bio je prvi papa koji je rođen u 20. vijeku.

Prije papske konklave u augustu 1978. koja ga je izabrala, izrazio je želju da ne bude izabran, rekavši onima koji su mu bliski da će odbiti papinstvo ako bude izabran, ali uprkos tome, nakon što su ga kardinali izabrali, osjetio je obavezu da prihvati. Bio je prvi papa koji je imao dvostruko ime, odabravši "Ivan Pavao" u čast svoja dva neposredna prethodnika, Ivana XXIII i Pavla VI. Objasnio je da je zahvalan Ivanu XXIII i Pavlu VI što su ga imenovali biskupom, odnosno kardinalom. Nadalje, bio je prvi papa koji je dodao redni broj "I", označavajući sebe kao "Prvog".

Njegova dva neposredna nasljednika, Ivan Pavao II i Benedikt XVI, kasnije su se u nekoliko govora prisjetili toplih osobina pokojnog pape. U Italiji ga se pamti pod nadimcima *Il Papa del Sorriso* (prijevod Papa osmijeha) i Il *Sorriso di Dio* (prijevod Božji osmijeh). Časopis Time i druge publikacije nazivale su ga "Septembarskim Papom".. U Italiji ga se također naziva "*Papa Luciani*" kako bi se razlikovao od njegovog nasljednika istog papskog imena. U njegovom rodnom gradu Canale d'Agordo, muzej izgrađen i nazvan u njegovu čast posvećen je njegovom životu i kratkom papinstvu.

Njegov nasljednik, Ivan Pavao II, proglasio ga je slugom Božjim 23. novembra 2003, što je bio prvi korak na putu ka svetosti. Papa Franjo potvrdio je njegovu herojsku vrlinu 8. novembra 2017. i imenovao ga časnim. Franjo je predsjedavao njegovom beatifikacijom 4. septembra 2022.

## Reference 
## Vanjski linkovi
*

Kategorija:Pape
Kategorija:Rođeni 1912.
Kategorija:Umrli 1978.
Kategorija:Biografije, Canale d'Agordo
Iluminati

[mini|desno|210p|Žig Sjedinjenjih Američkih Država na novčanici od 1 [dolara. Trougao sa okom u centru je znak Iluminata.]]
**Iluminati** ili **Prosvijetljeni** je naziv koji se odnosi na nekoliko grupa. Historijski, odnosi se na Bavarske iluminate iz doba prosvijetitelja i na tajno društvo koje je osnovano u toku 18. vijeka. Međutim, u savremeno doba značenje se odnosi na tajnu organizaciju čije aktivnosti dolaze kao vlada iz sjenke, navodno izazivaju svijetske krize preko vlada i korporacija, predstavljaju savremenu inkriminaciju i kontinuitet sa Bavarskim iluminatima. U tom slučaju, Iluminati se uzimaju kao referenca za Novi svjetski poredak. Mnoge teorije zavjere vjeruju da Iluminati kao gospodari uma predstavljaju vođe u vladi Novog svjetskog poretka. Zbunjujuće predstavlja činjenica da se unaprijed izjašnjavaju nekoliko sadašnih bratskih grupa, koje imaju riječ Iluminati u svom imenu.

U ranijim slučajevima, Iluminati su predstavljali određenu elitu prosvijećenih ličnosti, koje nisu bili za saradnju ali su jedino dokazali svoju prosvijećenost, kao što se danas intelektualci dokazuju svojim obrazovanjem i intelegencijom. To su ličnosti koji su postali iluminati i koji posjeduju arhivu o najvišem mističnom razumjevanju univerzuma (svemira). Mnoga tajna društva sa tradicijom mistike i konkretno predstvljaju dio iluminata ili prosvijećenosti, to su Rozenkrojcerski red i Martinisti kao prvi Bavarski iluminati.

## Bavarski Iluminati 
### Historija 
mini|desno|150p|Osnivač reda Iluminata Adam Weishaupt
Ovaj red je osnovan 1. maja 1776. godine u Ingolstadtu, u Bavarskoj, od strane Adama Weishaupta, jezuite i prvog profesora kanonskog prava na Univerzitetu u Ingolstadtu. Pokret je bio stvoren od slobodnih mislioca, kao jedan izdanak prosvijetiteljstva, neki vjeruju da je tada skovana zavjera da se ubace i osvoje vlast u mnogim evropskim državama. Grupa sljedbenika dobila je ime Iluminati, mada su sebe nazivali Usavršivi (Perfectibilists). Grupa je isto tako nazivana *Iluminatski red*, i kao *Bavarski iluminati*, pokret se isto odnosio i kao iluminizam. Godine 1777. Karl Teodor, izabranik Palatine, nasljedni vladar Bavarske. Bio je pobornik prosvijećenog apsolutizma i 1784. godine njegova vlada zabranila je sva tajna društva, uključujući i *Iluminate*.

### Iluminati u popularnoj kulturi 
Iluminati su opisani i imaju važniju ulogu u romanu „Anđeli i Demoni“ Dana Browna (2000).

## Vanjski linkovi 
* Iluminati na *Okultopediji* 

Kategorija:Tajna društva
Kategorija:Iluminati
Kategorija:Teorije zavjere
Sushruta

mini|desno|250px|Kip Sushrute
**Sushruta Samhita** (सुश्रुतसंहिता) je redakcija teksta na sanskritu, svih glavnih pojmova ayurveda medicine, sa inovacijskim poglavljima u hirurgiji. Rad je pripisan Sushruti (Sushruta).
Sushruta je radio hirurgiju katarakte, prije 800. godine p. n. e.

Sačuvani tekst datira iz 3-4 vijeka nove ere. Bower Manuskript sadrži neke od najvažnijih informacija koje se odnose na rane ayurveda dokumente.

Između osam poglavlja medicinskog znanja, hirurgija se smatra najvažnijom granom. Tekst je preveden na arapski u 8. vijeku.

Sushruta Samhita sadrži 184 poglavlja i opise 1120 bolesti, 700 ljekovitih biljaka, detaljnu studiju anatomije, 64 preparata od mineralnih sastojaka, i 57 preparata baziranih na životinjskim sastojcima.
## Vanjski linkovi 
* http://chestofbooks.com/health/india/Sushruta-Samhita/index.html
* https://niimh.nic.in/ebooks/esushruta/?mod=home&con=pro
* https://rarebooksocietyofindia.org/book_archive/Sushruta%20Samhita%201.pdf

## Reference 
Kategorija:Medicina
Kategorija:Indija
Nefrologija

[mini|250p|Crtež ljudskog [bubrega iz *Grejeve Anatomije*.]] 
**Nefrologija** je grana interne medicine i pedijatrije koja se bavi izučavanjem rada i bolesti bubrega.

Termin nefrologija je kovanica nastala od grčkih riječi nefro (νεφρό), koja označava bubreg, i logos (λόγος), u značenju nauka.

Nefrolog je ljekar koji se bavi područjem nefrologije On je specijalista interne medicine, koji je završio subspecijalizaciju iz područja nefrologije. Bavi se profilaksom, dijagnosticiranjem te tretiranjem bubrežnih bolesti. U njegovu oblast također spada i transplatacija (bubrega), a isto tako može indicirati potrebe za hemodijalizom kod pacijenata kojima je to potrebno.

## Vanjski Linkovi 
*Nefrologija u kliničkoj praksi

Kategorija:Nefrologija
Kategorija:Medicina
Henrik Mlađi, kralj Engleske

**Henrik Mlađi** (28. februar 1155 – 11. juni 1183) bio je engleski kralj za vrijeme vladavine svoga oca, Henrika II. Pošto je umro prije svoga oca, nije se brojao kao Henrik III, nego kao Henrik Mlađi.

## Djetinjstvo 
Bio je drugi sin Henrika II i akvitanske vojvotkinje Eleonore, ali najstariji koji je doživio punoljetstvo. Ličio je na svog oca i ostale članove dinastije Plantagenet, budući da je imao pjegice, crvenkasto-plavu kosu i plave oči. Otac ga je odlučio proglasiti svojim savladarem i okruniti ga, po uzoru na francuske kraljeve, kako bi spriječio borbu za nasljedstvo nakon svoje smrti. Također ga je proglasio svojim savladarem u Normandiji, Anžuju i Maineu.

Za razliku od svoga oca i braće, Henrik nije pokazivao ni znanje ni zanimanje za politiku ili vojsku, te je bio značajno popularniji od njih. Bio je dobroćudan, pristojan, liberalan i velikodušan, ali također plitak, neodgovoran i nesposoban.

## Brak 
Godine 1160. Henrik II, kralj Engleske, i Luj VII, kralj Francuske, sklopili su zaruke između Henrika Mlađeg i Lujeve kćerke Margarete. Njihov brak, sklopljen 27. augusta 1172, bio je način da se pomire kraljevi Engleske i Francuske, koji su se prepirali oko Vexina. Margareta je Henriku u miraz donijela spornu teritoriju. Kraljica Margareta mu je rodila samo jedno dijete, sina Vilima, nedonošče koje je umrlo kratko nakon rođenja.

## Pobuna i smrt 
Međutim, odnos kralja-oca i kralja-sina se pogoršao zbog nezadovoljstva Henrika Mlađeg. Henrik II mu nije dao dovoljno zemlje za samostalno upravljanje, zbog čega se Henrik Mlađi pobunio protiv oca. Na stranu njihovog oca stao je njegov mlađi brat, Rikard Lavljeg Srca, a na stranu mladog kralja njihova majka, kraljica Eleonora. Tokom sukoba s ocem, Henrik Mlađi se zarazio dizenterijom i umro nakon nekoliko dana.

Njegova udovica se udala za ugarskog kralja Belu III.

## Vanjski linkovi 
* 

Kategorija:Kraljevi Engleske
Kategorija:Vojvode Normandije
Kategorija:Grofovi Anžuja
Kategorija:Plantageneti
Liverpool FC – sezona 2010/2011.

2010-11 sezona fudbalskog kluba Liverpool FC je ukupno 119. sezona ovog kluba u fudbalskoj Premier ligi Engleske, a 48. sezona zaredom u najboljem nogometnom prvenstvu Engleske. Kraj prethodne sezone obilježio je ispodprosječno 7. mjesto koje je ekipa Liverpoola osvojila, te raskid sponzorstva s kompanijom Carslberg, i potpisivanje novog sponzora - britanske banke Standard Chartered.

Pred početak sezone desile su se brojne smjene, kako u ekipi koja nastupa u crvenim dresovima, tako i u menadžmentu kluba. 3. juna 2010. godine menadžer Liverpoola Rafael Benitez je dogovorno raskinuo ugovor s upravom kluba, nakon 6 provedenih sezona u Liverpoolu. Gotovo mjesec dana poslije, 1. jula 2010. predstavljen je novi menadžer kluba - Roy Hodgson, koji je prethodno raskinuo ugovor s londonskim klubom Fulhamom.
Nakon niza neuspjeha u Liverpoolu, posebno zbog ispadanja iz Carling kupa od nižerazrednog Northampton Towna (2-2, 4-2 na penalima) te poraza od Blackpoola i Wolverhamptona na Anfieldu i od Evertona, Newcastlea i Blackburna u gostima, Roy Hodgson je dobio otkaz i njegovu poziciju je preuzeo legendarni fudbaler i bivši menadžer Liverpoola Kenny Dalglish .
Nakon Dalglisha, nova uprava kluba dovela je i Stevea Clarkea, na mjesto trenera 1. tima i Damiena Comollia na mjesto sportskog direktora.

## Sastav 1. tima 
*GOLMANI*

*ODBRANA*

*VEZNI RED*

*NAPAD*

## Rezervni igrači 
## Statistika po krugovima u Engleskoj Premier Ligi 
## Najbolji strijelci 
* Fernando Torres je u zimskom prijelaznom roku za transfere napustio Liverpool i prešao u ekipu Chelsea iz Londona za rekordnih 50 miliona ₤ (GBP)
** Ryan Babel je u zimskom prijelaznom roku za transfere prešao iz redova Liverpoola u redove njemačkog bundesligaša TSG 1899 Hoffenheim

## Izgled opreme 
Opremu (dresovi, šorcevi, čarape, kopačke) fudbalskom klubu Liverpool FC dostavlja kompanija Adidas. Za domaće dresove, koji su predstavljeni 8. aprila 2010., odabrani su crveni dresovi sa trokutastim protkanim šavom, a reprezentuju modernu verziju dresova iz sezone 1989/90. Gostujuća oprema: bijeli dresovi i čarape s crno-crvenim linijama i crni šorcevi, treća oprema: crni dresovi, šorcevi i čarape sa žutim linijama.

## Odigrane utakmice 
### Predsezonske prijateljske utakmice 
### Engleska Premier liga 
### FA kup 
### Carling kup 
### UEFA Europa liga 
*3. pretkolo*

*Play-off faza*

*Grupna faza*

**Grupa K**

*Knock-out faza*

## Transferi 
### Dolasci 
### Odlasci 
### Troškovi i zarade 
Izvor podataka: Transfermarkt 

## Reference 
## Vanjski linkovi 
* 

2010/2011.
DxDiag

mini|desno|220px|DirectX izvještaj.
**DxDiag** ("DirectX Diagnostics") jeste dijagnostički alat koji se koristi za testiranje DirectX funkcionalnosti i rješavanju problema uzrokovanim hardverskim problemima, vezano za zvuk i video. DirectX Diagnostic može spasiti tekst sa podacima pregleda. Ovi fajlovi se često postavljaju na stranice foruma, ili su dodati e-mail porukama, u cilju dobivanja podrške od strane osoblja za podršku. Ovi izvještaji daju bolji pregled, šta se dešava u računaru, u slučajevima grešaka, ili hardverskih kvarova, ili nekompatibilnosti.

DxDiag je, po početnoj vrijednosti (by default) lociran u %SystemRoot%\System32. U Windows Vista i Windows 7, DxDiag samo pokazuje informacije; nije više moguće testirati hardver i različite DirectX komponente.
## Reference 
## Vanjski linkovi 
* http://support.microsoft.com/kb/190900
* http://blogs.msdn.com/al_msft/archive/2006/03/20/555065.aspx 

Kategorija:Računarstvo
Kategorija:Microsoft
Plastična hirurgija

mini|Shushrut je začetnik plastčne hirurgije.

**Plastična hirurgija** je grana medicine koja ima za cilj da izmijeni ili obnovi oblik tijela. Iako su kozmetičke ili estetske operacije najčešći vid plastične hirurgije, plastična hirurgija, sama po sebi, ne mora uvijek imati kozmetičku podlogu i može uključivati različite tipove rekonstruktivne i kraniofacijalne hirurgije, hirurgije šake, mikrohirurgije, kao i tretman opekotina.

## Etimologija 
U terminu plastična hirurgija, pridjev plastična, podrazumijeva preoblikovanje.

Riječ je grčkog porijekla i znači "umjetnost modeliranja".

## Rekonstruktivna hirurgija 
Rekonstruktivni hirurški zahvati se izvode kako bi se ispravila funkcionalna oštećenja uzrokovana opekotinama i raznim povredama, kao što su: prelomi kostiju lica, urođene anomalije poput zečje usne ili vučjeg ždrijela, stečene abnormalnosti kao što su razne izrasline itd.

Ovakva vrsta hisrurgije se obično izvodi da bi se poboljšala funkcija, ali se može izvesti i da bi se postigao normalan izgled.

Najčešći rekonstruktivni zahvati podrazumijevaju odstranjivanje tumora, saniranje "ružnih" rana, uklanjanje ožiljaka, smanjivanje grudi.

Prema podacima udruženja američkih plastičnih hirurga, broj žena koje su smanjile grudi se za 2% povećao u odnosu na prethodnu godinu. Kod muškaraca se ovaj postupak u 2007. godini povećao za 7 % u odnosu na prethodnu godinu.

U 2012. godini u SAD-u je izvedeno 68.416 ovakvih zahvata.

Neke druge česte rekonstruktivne hirurške metode podrazumijevaju rekonstrukciju dojke nakon mastektomije, rješavanje rascjepa usne i nepca, hirurško zbrinjavanje opečenih, te kreiranje novog vanjskog uha za one kojima urođeno nedostaje.

## Estetska hirurgija 
Ovakva vrsta plastične hirurgije, podrazumijeva procedure koje se izvode na normalnim dijelovima tijela što za jedini cilj ima poboljšati izgled pacijenta i/ili ukloniti znakove starenja.

U 2014. godini izvedeno je skoro 16 miliona ovakvih zahvata u SAD-u i taj broj je skoro za duplo veći nego na početku ovog vijeka.

## Reference 
Kategorija:Medicina
Kategorija:Hirurgija
Kategorija:Hirurške specijalnosti
Demencija

**Demenciju** ljudi obično zovu senilnost; to je postupno pogoršanje intelektualnih sposobnosti sve do oštećenja socijalnog i radnog funkcioniranja. Najistaknutiji simptom su teškoće u pamćenju, posebno nedavnih događaja. Drugi simptomi su loša procjena – osoba ima teškoća u razumijevanju ličnih situacija, planiranju ili odlučivanju, osobe gube vlastite standarde i kontrolu nad porivima, sposobnost apstraktnog mišljenja opada, uobičajene su emocionalne smetnje, uključujući i preslabi afekt i povremene emocionalne ispade.

Tok demencije može biti progresivan, statičan ili se može povremeno povući, ovisno o uzrocima. S vremenom mnogi oboljeli postaju apatični i povučeni, a u terminalnoj fazi osoba gubi integritet i živost ličnosti, te ne primjećuje okolinu.
Najčešći uzrok demencije su cerebrovaskularne bolesti koje ometaju dotok krvi u mozak.

## Uzroci demencije 
Demencije se obično dijele u dvije kategorije:
# Primarna demencija je direktno izazvana oštećenjem mozga
# Sekundarna demencija je uzrokovana bolestima koje ne napadaju mozak direktno.

*Primarna demencija* – Alzheimerova bolest čini 50% demencija među starijima. U slučaju Alzheimera moždano tkivo nepovratno propada, a smrt nastupa 10-12 godina nakon pojave simptoma bolesti. Bolest je češća među ženama nego muškarcima.

Bolest započinje teškoćama u koncentraciji i pamćenju novonaučenog materijala; osoba djeluje rastreseno i razdražljivo, što uskoro počinje ometati svakodnevni život. Osoba optužuje druge zbog vlastitih neuspjeha i umišlja da je neko proganja. Pamćenje i dalje slabi, a osoba postaje sve više dezorijentirana i uzrujana.

Primarna fiziološka promjena u mozgu, očigledna pri autopsiji, je opća atrofija cerebralnog korteksa zbog gubitka nervnih ćelija, a naročito nervnih vlakana i dendrita.
Kao uzroci takvih promjena spominju se promjene broja acetilkolinskih neurona, geni, aluminij, zarazne bolesti kao encefalitis i meningitis, neurološke bolesti kao Huntingtonova bolest, Parkinsonova bolest, te hidrocefalus s normalnim pritiskom.

*Sekundarne demencije* mogu nastati zbog niza bolesti ili stanja. Značajan uzrok je depresija i to naročito ona koja uključuje psihomotoričko usporavanje. Kada se povuče depresija, povuče se i demencija. Ostali uzroci uključuju hormonalnu neravnotežu, lijekove i aterosklerozu, moždane udare, različite infekcije (AIDS, upala pluća) i slično.
mini|Atrofija mozga kod teške Alchajmerove bolesti

## Liječenje demencije 
Ako je uzrok demencije moguće vratiti u početno stanje, trebalo bi odmah započeti s odgovarajućim liječenjem, npr. ispravljanje hormonale neravnoteže. Alzheimerova bolest do sada nema lijeka. Potrebne su i psihosocijalne intervencije jer se o dementnim osobama treba i brinuti. Zadatak skrbi o dementnim bolesnicima obično pada na njihove obitelji, koje i same trebaju podršku i informacije o suočavanju s tim zadatkom.

## Reference 
## Vanjski linkovi 
* 
* 
* Alzheimer's Association
* National Institute on Aging – Alzheimer's disease 

Kategorija:Medicina
Kategorija:Psihijatrija
Kategorija:Psihologija
Kategorija:Bolesti povezane sa starenjem
Kategorija:Demencija
Eldin Huseinbegović

mini|Eldin Huseinbegović na humanitarnom susretu organizacije Islamic Relief "Gradimo bolju budućnost" 15. juna 2015.

**Eldin Huseinbegović** (rođen u Sarajevu 4. jula 1978 godine) je bosanskohercegovački kantautor. Snimio je duete sa Dinom Merlinom i Hari Mata Harijem.

## Biografija 
Svoj prvi javni nastup imao je na Festivalu "Mali šlager" 1987. U Sarajevu je 1992. godine završio Nižu muzičku školu.

Od 1992.-1996. godine bavio se izvođenjem duhovne muzike.

1997. godine proglašen je za pobjednika Festivala "Studentsko ljeto". U Maglaju 1998. godine osvaja drugo mjesto stručnog žirija i nagradu za najbolju muziku na Festivalu "Tamo gdje ljubav počinje". 1997. godine učestvuje kao autor na izboru za pjesmu Eurovizije, a 1999. godine na istoj manifestaciji učestvuje kao pjevač.
2000. godine učestvuje na festivalu zabavne muzike u Bihaću "Bihać 2000."

Od 2002. godine radi kao tenor u operi Narodnog pozorišta u Sarajevu i učestvuje u izvođenju velikog broja opernih predstava i koncerata (Traviata, Figarov pir, Nabuko, Hasanaginica, Ero s' onog svijeta, Mozartov i Verdijev rekvijem, Tosca, Šišmiš, Ljubavni napitak, Zrinjski...).

Godine 2007. i 2008. učestvuje na "BiH radijsko-televizijskom festivalu" i oba puta osvaja nagradu za najbolju interpretaciju i drugu nagradu stručnog žirija. 2009. godine dobija nagradu "Isa beg-Ishaković" za doprinos kulturnoj i muzičkoj baštini BiH.
2010. godine dobija nagradu "Etno-pop pjevač godine u BiH".

Od 2007. godine intenzivno sarađuje sa najvećim muzičkim imenima u regionu: Dino Merlin, Hari Mata Hari, Marija Šerifović, Elvira Rahić, Enes Begović, Osman Hadžić, Dženan Lončarević, Jelena Tomašević i drugima.

Od 1999. godine je vlasnik muzičkog studija "Dzan" u kojem se bavi autorskim i producentskim radom. Od 30.01.2010. godine član je "Balkanske muzičke akademije", sastavljene od najboljih autora i producenata sa prostora Balkana. Do sada je autor preko 100 pjesama.

## Diskografija 
### Albumi 
# *Kaldrma* (2010.)

## Reference 
Kategorija:Biografije, Sarajevo
Kategorija:Bosanskohercegovački pjevači
Kategorija:Rođeni 1978.
Kategorija:Živi ljudi
Zastava 750

mini|Zastava 750 sa kontra vratima
mini|Zastava 850.
**Zastava 750** je bio automobil koji je proizvodila jugoslavenska autokompanija *Zavod Crvena Zastava* iz Kragujevca (danas Srbija). Ona je bila verzija italijanskog Fiata 600 dizajnirana po licenci iz 1965. godine, ali sa nešto većom dužinom od Fiatove verzije. Zastava 750 je imala motor od 767&nbsp;cm3 i po tome je najmanje auto koje je Zastava proizvodila. Kasnije u toku proizvodnje, uvedena je verzija Zastava 850, koja je imala istu karoseriju kao verzija 750 ali je imala motor s većom zapreminom. Verzija 850 je bila manje zastupljena od modela 750, ali su oba modela još veoma rasprostranjena u Srbiji, Crnoj Gori, Bosni i Hercegovini, a daleko manje u Hrvatskoj, Makedoniji i Sloveniji.

Zastava 750 je daleko poznatija po nadimku "Fićo" (u Srbiji, BiH i Hrvatskoj) te kao "Fičo" ili "Fičko" u Sloveniji.

Proizvodnja Zastave 750 je počela 18. oktobra 1955. godine a prestao se proizvoditi 18. novembra 1985. godine.

Kategorija:Zastavini automobili
Falsificiranje

mini|desno|220px|Ulična prodaja krivotvorenog softvera, muzike i filmova.

**Falsificiranje** ili **krivotvorenje** je imitiranje, oponašanje, koje je obično napravljeno sa namjerom prevare, odnosno da se proslijedi (ili proda, ako je roba) nekome, kao da je original. Krivotvoreni proizvodi se više puta prave sa ciljem da se da prednost vrijednosti imitiranog proizvoda. 

Riječ falsificiranje frekventno opisuje, kako krivotvorenje novčanica i dokumenata, tako i imitaciju odjeće, softvera, lijekova, satova, elektronike i logoa i brendova raznih kompanija. U slučaju robe, to rezultira u kršenju prava patenata i kršenju prava zaštitinih znakova.

Falsificiranje novca se obično strogo sprječava, od strane vlasti.

Lažni novac je valuta koja je nelegalno napravljena, bez odobrenja vlade ili države. Lažne vladine obveznice su instrumenti javnog duga, napravljeni bez zakonske dozvole, sa namjerom da se "unovče" za pravi novac, ili da posluže posredno kao osiguranje za dobijanje kredita.

Krivotvorenje dokumenata je proces pravljenja ili prepravke dokumenata sa namjerom obmane. To je oblik prevare, i često je ključna tehnika u izvršenju krađe nečijeg identiteta.

Krivotvoreni novac, dokumenti i roba se mogu otkriti istragom različitih karakteristika. Novac ima različite vrste zaštite od krivotvorenja, koje su nekad vidljive, a nekad su skrivene. 

Krivotvorenje robe je kriminal koji donosi gubitak u svjetskoj privredi od 400 milijardi US dolara, godišnje. Nove tehnlogije, poput holografije, pomažu da se označi originalna roba.

## Također pogledajte 
* Intelektualno vlasništvo

## Vanjski linkovi 
* http://www.ihma.org/ Međunarodno udruženje proizvođača holografije
* https://web.archive.org/web/20110111233330/http://www.collectionscanada.gc.ca/forgery/ Kanadska izložba o prevarama, krivotvorenjima i trikovima

Kategorija:Kriminal
Giannina Braschi

**Giannina Braschi** (San Juan, Portoriko, SAD, 5. februar 1954.) je portorikanska pjesnikinja, a trenutno živi u New Yorku.
Smatra se utjecajnim i revolucionarnim glasom u savremenoj latinskoameričkoj književnosti. 
Piše eksperimentalnu literaturu, miješajući elemente poezije, teatra, eseja, mjuzikla i manifesta. Braschi je poznata po tome što je napisala prvi Spanglish roman pod nazivom *Yo-Yo Boing!* (1998.), postmodernu trilogiju poezije *Empire of Dreams* (1994.), i među-žanrovski roman filozofske fikcije, *United States of Banana* (2011.). U svom književnom stvaralaštvu ona istražuje živote latinoameričkih imigranata u SAD-a.

## Odabrana djela 
*"United States of Banana," Giannina Braschi, AmazonCrossing, USA 2011.
*"Empire of Dreams", Giannina Braschi, Yale University Press, New Haven, CT, USA 1994.
*"Yo-Yo Boing!", Giannina Braschi, Latin American Literary Review Press, Pittsburg, PA, USA 1998. 
 
## Nagrade 
*National Endowment for the Arts 
*New York Foundation for the Arts
*Ford Foundation
*PEN American Center
*Danforth Scholarship
*Puerto Rican Institute for Culture Literature Award

## Također pogledajte 
* Postmodernizam

## Vanjski linkovi 
* https://www.loc.gov/item/webcast-5804
* https://www.youtube.com/watch?v=amKOFXXB2jI 
* https://www.youtube.com/watch?v=p5UdS8DI-ks

## Reference 
Kategorija:Rođeni 1953.
Kategorija:Američki pisci
Kategorija:Američke pjesnikinje
Krivotvoreni novac

**Krivotvoreni** ili **falsificirani novac**, je novac u prometu (novčanice, moneta, valuta), koji je proizveden protivzakonito (ilegalno) da sliči nekim službenim oblicima novca, dovoljno blizu da bi mogao dovesti do zbunjenosti i biti prihvaćen kao pravi novac. Proizvodnja, štampanje, lažnog novca je oblik **prevare**.

Rimski metalni novac je kovan, umjesto da bude ljevan, tako da su se kalupi pravili radi krivotvorenja.

Krivotvorenje je vjerovatno staro, kao i sam novac. Prije uvođenja papirnog novca, najčešća metoda prevare je bilo miješanje jeftinih metala, kao zamjena za zlato i srebro.

Oblik falsifikovanja je pravljenje dokumenata legitimnim printerima, prateći uputstva za prevaru. Tokom Drugog svjetskog rata, Nacisti su lažirali britanske funte i američke dolare.

Neke od najuspješnije falsificiranih novčanica se zovu superdolari, zbog njihovog visokog kvaliteta, i bliske sličnosti pravim US dolarima.

I novčanice eura su na značajnom udaru krivotvorenja, od njihovog uvođenja, 2002. godine.

Neke od šteta koje se društvu nanose krivotvorenjem su: smanjenje vrijednosti pravog novca; povećanje cijena (inflacije) zbog kruženja više novca u ekonomiji države - neovlašteno vještačko povećanje u snabdijevanju novcem; smanjenje prihvatljivsti papirnog novca; i gubici, jer kompanijama se ne nadoknađuju falsificirane novčanice.

Tradicionalno, mjere protiv falsificiranja uključuju fine detalje koji su urezani kod štampanja novčanica, i koji omogućuju i nestručnim osobama da  otkriju prevaru.

Kovanice se pravo tako, da pokažu, da vrijedni metal nije sastrugan.

## Također pogledajte 
* Falsificiranje
* FBI
* Organizirani kriminal

## Reference 
## Vanjski linkovi 
Kategorija:Kriminal
Demijelinizirajuće bolesti

**Demijelinizirajuće bolesti** su bolesti nervnog sistema kod kojih je mijelinski omotač neurona oštećen. To ometa provođenje signala kroz oštećene nerve, što uzrokuje umanjenje senzitivnosti, pokretljivosti, spoznaje, ili drugih funkcija koje su zavisne od integriteta nervnih vlakana.

Termin opisuje učinak bolesti, a ne njen uzrok. Neke demijelinizirajuće bolesti su uzrokovane genetičkim, neke infektivnim agensima, neke autoimunim reakcijama, a neke nepoznatim faktorima.  Organofosfati, su klasa hemijskih jedinjenja koja su aktivni sastojak komercijalnih insekticida kao što su preparat za kupanje ovaca, herbicid, i preparata za tretman životinja protiv buha, itd., koji također mogu da demijeliniziraju nerve.

Neuroleptici mogu prouzrokovati demijelinaciju.

## Demijelinizirajuće bolesti centralnog nervnog sistema
* Multipla skleroza (zajedno sa sličnim bolestima zvanim idiopatske inflamatorne demijelinizirajuće bolesti)
* Transverzalni mijelitis
* Devicova bolest 
* Progresivna multifokalna leukoencefalopatija
* Optic neuritis
* Leukodistrofije

## Demijelinizirajuće bolesti perifernog nervnog sistema
* Guillain–Barré sindrom i njegov hronični ekvivalent, hronična inflamatorna demijelinizirajuća polineuropatija
* Anti-MAG periferna neuropatija
* Charcot-Marie-Tooth bolest

## Reference
## Vanjski linkovi 
*Demyelination.net

Kategorija:Bolesti
Autoimunske bolesti

**Autoimunske bolesti** su brojni poremećaji koji nastaju kao posljedica gubitka imunološke tolerancije organizma na vlastite antigene, odnosno radi se o bolestima kod kojih sam organizam napada vlastite ćelije. Ove bolesti se najčešće javljaju kod pacijenata sa genetskom predispozicijom, izazvanom brojnim egzogenim i endogenim faktorima.

Bilo koji poremećaj u radu imunskog sistema ima za posljedicu slabost tog sistema, koja dovodi do različitih poremećaja, koji mogu biti od lahkih alergijskih do teških imunskih bolesti, različitih imunoloških deficijencija i tumora.

## Patofiziologija 
Autoimunske bolesti, nastaju usljed oštećenja vlastitih tkiva i organa („organizam napada sam sebe“), ili gubitka tolerancije na vlastita tkiva. Aktivirana ćelijska i humoralna reakcija vezana uz autoimunski proces u organizmu dovodi do oštećenja vlastitih tkiva. Patogenezu i kliničku sliku bolesti određuje vlastiti antigen organa koji je napadnut, odnosno na čijim ćelijama se taj antigen nalazi pa se razlikuju dva tips autoimunskih bolesti:
* *Organ specifične autoimunske bolesti*, kao što su npr. Hashimoto tireoiditis ili autoimunski hepatitis.
* *Tkivno specifične autoimunske bolesti*, koje su sistemske bolesti, kao što je naprimjer anafilaktična purpura (osip).

Imunski sistem štiti organizam od tuđih ćelija i čuva ga od napada vlastitog organizma na vlastite ćelije i na taj način spriječi:
*napad endogenih činilaca koji mogu izazvati pojavu tumora
*brojne autoimunske promjene i uticaje vanjskih (egzogenih) činilaca kao što su mikroorganizmi, toksini (otrovi), različiti antigeni itd.

Normalna funkcija imunoregulacionih mehanizama sprječava pojavu autoimunskih bolesti. Do danas u medicini nije u potpunosti razjašnjeno na koji način organizam prepoznaje svoje, a na koji način tuđe antigene i zašto kod zdravih ljudi ne napada vlastita tkiva. Prema dosadašnjim saznanjima, najvjerovatnije je to zbog gubitka aktivne tolerancije na antigenske determinante vlastitih ćelija, zbog kojih nastaju neodgovarajuće i promjenjene reakcije imunskog sistema, što rezultira nastankom autoimunske bolesti.

U nastajanju autoimunskih bolesti ulogu imaju genetički i vanjski činioci.

## Tipovi 
## Reference
## Vanjski linkovi 
* Blog o autoimunim bolestima

Kategorija:Medicina
Kategorija:Bolesti
Tremor

**Tremor** je upadljivo nevoljno drhtanje cijelog tijela, ekstremiteta ili određenih grupa mišića, usljed brzog naizmjeničnog grčenja. Tremor može biti hronični simptom nekog organskog, neurološkog ili psihičkog oboljenja, ali i prolazna normalna pojava. Ove više ili manje ritmične oscilacije mogu imati različite amplitude; od jedva vidljivih do veoma velikih koje mogu izazvati potpunu nesposobnost osobe.
[mini|Analiza tremora kod [Parkinsonova bolest|Parkinsonove bolesti]]

## Također pogledajte 
* Neurologija

## Reference 
## Vanjski linkovi 
* https://app.pulsenotes.com/presentations/neurosciences/notes/tremor
* https://pmc.ncbi.nlm.nih.gov/articles/PMC3907068/
* https://web.archive.org/web/20071006173318/http://www.ninds.nih.gov/disorders/tremor/tremor.htm

Kategorija:Neurologija
Govor

**Govor** je proces artikulacije glasovnih složajeva sa određenim značenjem pomoću govornih organa. Govor je optimalna zvučna čovječja komunikacija oblikovana ritmom rečenica, riječi i slogova.
Temeljna je dihotomija govora na glas i tekst, što su dvije raznorodne, istovremene i međusobno usklađene komunikacije. *Glas* je oblikovan posebnim govornim znacima, a *tekst* je poruka oblikovana jezikom i odgovara Saussurovom pojmu parole.

Govor je osnovni način komunikacije među ljudima. Govorom čovjek prenosi svoje misli i osjećaje drugim ljudima na daleko složeniji način nego što to čini bilo koja druga životinjska vrsta, i zato je njegov vokalni aparat najsloženiji i obuhvata mnoge organe, počevši od pluća, preko dušnika, grkljana i glasnih žica, do usne šupljine s jezikom, zubima i usnama, te nosne šupljine. Govor, posmatran kao zvučni signal, nosi mnogo informacija. Osim onoga što je rečeno, sadrži i informacije o govorniku, njegovom spolu, dobi, porijeklu, a često i o njegovom zdravstvenom i emocionalnom stanju.

Kod nekih životinja zapažena je sposobnost oponašanja ljudskog govora. Najpoznatije među njima su papige.

Poremećaji koji posebno ističu probleme pri govoru jesu mucanje, afazija i gluhoća.

## Reference 

Kategorija:Usmena komunikacija
Kategorija:Jezik
Jean-Martin Charcot

**Jean-Martin Charcot** bio je francuski neurolog. On je zajedno sa Guillaume-Benjamin Duchennom bio osnivač moderne neurologije. Polarni istraživač Jean-Baptiste Charcot je bio njegov sin.

Niko drugi nije imao onoliki uticaj na neurologiju kao što je to imao Charcot. U drugoj polovini 19. vijeka doprinio je razvoju svih grana neurologije. Prvi je opisao amitrofičnu lateralnu sklerozu i neurogenu artropatiju. Osim toga razgraničio je multiplu sklerozu i Parkinsonovu bolest kao zasebne bolesti.

## Reference 
## Vanjski linkovi 
Kategorija:Neurologija
Kategorija:Biografije, Pariz
Kategorija:Rođeni 1825.
Kategorija:Umrli 1893.
Jean Cruveilhier

**Jean Cruveilhier** je bio francuski anatomist. Cruveilhier bio vrlo utjecajan anatom, i napravio je važan doprinos u svojim studijama vezanim za nervni sistem. On je opisao patologiju neurona promatranih kod pacijenta koji je bolovao od onoga što je danas poznato kao multipla skleroza, te je te nalaze i ilustracije objavio 1842. Bio je i prvi čovjek koji je uzeo anamnezu pacijenta koji je imao multiplu sklerozu. Međutim, tek 1868. multipla skleroza je otkrivena od strane neurologa Jeana-Martina Charcota i opisana kao zasebna bolest.

## Također pogledajte 
* Patologija

Kategorija:Anatomija
Kategorija:Biografije, Limoges
Kategorija:Rođeni 1791.
Kategorija:Umrli 1874.
Prevalenca

mini|Prikaz rasprostranjenosti

**Prevalenca** je statistički pojam kojim se u epidemiologiji izražava ukupan broj oboljelih osoba unutar neke populacije u datom vremenskom trenutku u odnosu na cijelu populaciju, bez obzira na to kada se konkretna bolest pojavila. Dobijeni podatak predstavlja relativni broj i izražava se u procentima ili promilima. Može da se koristi i za određivanje rasprostranjenosti raznih stanja, broja pušača u populaciji itd. Ove informacije se koriste u medicini i drugim oblastima za planiranje određenih radnji i aktivnosti u cilju smanjenja prevalence.

Za razliku od prevalence koja se odnosi na sve slučajeve neke bolesti u konkretnoj populaciji, incidenca sagledava samo nove slučajeve bolesti u nekom vremenskom intervalu (najčešće je to jedna kalendarska godina).

## Reference 
## Vanjski linkovi 
* https://www.physio-pedia.com/Epidemiology,_Prevalence_and_Incidence

Kategorija:Medicina
Kategorija:Epidemiologija
Turkmeni

**Turkmeni** su turski narod, koji pretežno živi u Turkmenistanu, gdje čini oko 77% stanovništva. Turkmeni su većinom islamske vjeroispovjesti, a govore turkmenskim jezikom, koji spada u tursku grupu altajske porodice jezika.

Turkmena ukupno ima oko 5,380.000, od toga u Turkmenistanu 2,975.000, Iranu 1,092.000 i Afganistanu 523.000.

Postoji turkmenska zajednica u Iraku, u gradu Kirkuku, gdje su Turkmeni do pada Sadama Huseina imali većinu. Tu zajednicu i njene političke stranke podržava turska vlada, što je uzrok stalnih napetosti s Kurdima.

## Reference 
## Također pogledajte 
* Ouzi Turci

Kategorija:Narodi
Kategorija:Muslimanske zajednice Rusije
Kategorija:Narodi s Bliskog istoka
Hemisfera

**Hemisfera** (gr. *hemi*, bs "pola"; gr. *sphaira*, "lopta, kugla") riječ je koja označava polovinu sfere.  Sinonim je polulopta. Često se koristi u matematici, a u praksi naročito u astronomiji. Planeta Zemlja je sastavljena od sjeverne i južne hemisfere, koju dijeli ekvator. Dok zapadnu i istočnu zemljinu hemisferu dijeli Greenwichki meridijan.

## Zemljine hemisfere
[mini|Podjela hemisfera po [ekvatoru i Greenwichu, licenca javno vlasništvo; autor Kmf164 2005]]

### Sjeverna
Sastoji se od cijele Evrope, Sjeverne Amerike, sjevernog dijela Južne Amerike, dvije trećine Afrike te gotovo cijele Azije (Indonezija samo djelomično).

### Južna
Ubraja se veći dio Južne Amerike, trećina Afrike, cijeli Antarktik, mali dio Azije, tj. Indonezije te Australije i Okeanije.

### Zapadna
Sastoji se od polovine Antarktika, cijelog Grenlanda, cijele Sjeverne i Južne Amerike, uključujući i Srednju Ameriku s Karibima.

### Istočna
Čine je većina Afrike, polovina Antarktika, cijela Azija i Australija (s Okeanijom) i veći dio Evrope.

## Reference
## Vanjski linkovi
* Worldatlas 

Kategorija:Zemljine hemisfere
Gansu

mini
mini|220px|Pejsaž provincije Gansu
**Gansu** (kin.: 甘肃省) jest provincija na sjeverozapadu Narodne Republike Kine. Nalazi se između visoravni Qinghai, Unutrašnje Mongolije i Huangtua. Graniči s Mongolijom na sjeveru i Xinjiangom na zapadu. Žuta rijeka teče jugom ove provincije. To je vitalna strateška osovina koja povezuje centralna područja države sa širokom teritorijom na krajnjem zapadu. Uski koridor Gansua nekoliko je vijekova služio kao prolaz između gornjeg toka Žute rijeke i Kineskog Turkistana.

Gansu ima populaciju od 26 miliona stanovnika (po podacima iz 2009) i pokriva područje od 425.800&nbsp;km2. Glavni grad je Lanzhou, smješten u jugoistočnom dijelu provincije.

## Reference 
## Vanjski linkovi 
* http://www.gansu.gov.cn/ 

Kategorija:Provincije Kine
Kategorija:Gansu
Neverbalna komunikacija

**Neverbalna komunikacija** je način kojim ljudi komuniciraju bez riječi, bilo namjerno ili nenamjerno. Neverbalno ponašanje koristi se za izražavanje emocija, pokazivanje stavova, odražavanje osobina ličnosti i poticanje ili mijenjanje verbalne komunikacije. Ovaj vid komunikacije podrazumijeva razmjenu informacija preko pokreta tijela ili određenih gestova.

## Neverbalni znakovi 
Neverbalni znakovi uključuju:
*izraze lica
*ton glasa
*geste
*položaj tijela ili pokret
*dodir i
*pogled.

Charles Darwin vjerovao je da je ljudsko izražavanje emocija univerzalno, tj. da svi ljudi na isti način izražavaju i tumače emocije izrazima lica. Istraživanja pokazuju da je Darwin bio u pravu za šest glavnih emocionalnih ekspresija: srdžba, sreća, iznenađenje, strah, gađenje i tuga.

**Ton glasa**, spuštanje ili podizanje glasa, ubrzani ili usporeni govor, naglašavanje pojedinih riječi, umetnute pauze i sl. služe nam za ostvarivanje svih navedenih funkcija kojima služi neverbalno ponašanje.

Kontakt očima i **pogled** vrlo su moćni neverbalni znakovi: širom otvorene oči i proširene zjenice pokazatelj su sviđanja, "smještaj" i dužina pogleda ukazuju na interes i emocije i pomažu nam u usklađivanju komunikacije s drugom osobom, skrivanje pogleda često je znak neiskrenosti, ali može biti i znak neugode.

**Geste** ili **pokreti rukama** također olakšavaju komunikaciju. 
Postoje razne vrste gesta:
***amblemi** - neverbalne geste koje zamjenjuju verbalnu poruku (mogu se koristiti samostalno) i imaju dobro poznato značenje unutar određene kulture, no među različitim kulturama mogu izazvati nesporazum.
***ilustratori** - geste koje koristimo kako bi ilustrirali ili pojasnili verbalnu poruku i nemaju značenja ako se koriste samostalno.

**Dodir** pokazuje naklonost, bliskost, ugodnost i ponekad dominiranje. Određen je s tri faktora: stepenom sviđanja i privlačnosti, stepenom poznatosti i bliskosti, te moći i statusom.
 
Korištenje **osobnog prostora** jeste neverbalno ponašanje koje uveliko varira među kulturama. Razlikujemo nekoliko zona:
***intimna zona** - do 45&nbsp;cm
***osobna zona** (porodica i prijatelji) - do 1.20 m
***socijalna zona** (društveni i poslovni odnosi) - od 1.20 do 3 m
***javna zona** (nepoznati) - više od 3 m

**Držanje tijela** - način na koji stojimo ili sjedimo može biti vrlo jasan pokazatelj onoga što osjećamo: 
*Otvoreni položaj ruku i nogu = naklonost
*Prekrižene ruke i noge = oprez, nesigurnost

**Izgled** - odjeća koju imamo na sebi, frizura i stil služe nam za samopredstavljanje. Pokazuju kako sebe percipiramo i kako bismo voljeli da nas i drugi vide.

## Također pogledajte 
* Zaboravljanje
* Semiotika

## Vanjski linkovi 
Neverbalna komunikacija 

## Reference 
Kategorija:Sociologija
Kategorija:Komunikacija
Stres

Ovaj termin može označavati:

*Stres, u medicini;
*Stres, pritisak po jedinici površine, u mehanici.
Nasljedna bolest

**Nasljedne bolest** su oboljenja izazvana promjenom nasljedne osnove. Najgrublje se mogu podjeliti u tri osnovne grupe:

* **genopatije** ili monogenske bolesti čiji uzrok su različite genske mutacije

* **Hromozomopatije** kao posljedica:
** strukturnih aberacija hromozoma
** numeričkih aberacija hromozoma

* **Multifaktorski poremećaji** koji su poligeno determisani, a i faktori spolajšnje sredine imaju na njih uticaj.

## Vanjski linkovi 
* CDC’s National Center on Birth Defects and Developmental Disabilities
* Genetic Disease Information from the Human Genome Project 
* Genes and Disease from the Wellcome Trust
* OMIM - Online Mendelian Inheritance in Man, a catalog of human genes and genetic disorders

Kategorija:Genetika
Blizanac

desno|mini|Monozigotni blizanci
**Blizanci** predstavljaju dva embriona koja se u tijelu majke istovremeno razvijaju i rode se neposredno jedan poslije drugog. Ako se radi o tri, četiri ili više embriona onda su u pitanju trojke, četvorke, petorke itd.

Kod čovjeka, a i ostalih sisara, razlikuju se:

* dvojajčani ili fraternalni, dizigotni, bigerminalni blizanci i
* jednojajčani, koji se nazivaju još i identični, monozigotni, monogerminalni.
mini|Ultrasonografija blizanaca u osmoj sedmici.

## Također pogledajte 
* Blizanci (znak)

## Vanjski linkovi 
* BioNet škola 

Kategorija:Antropologija
Kategorija:Čovjek
Kategorija:Zoologija
Plantagenet

Dinastija **Plantagenet** je bila engleska vladarska dinastija francuskih korijena. Osnovao ju je Gotfrid V, grof Anžuja, poznat kao Plantagenet zbog grane biljke *Cytisus scoparius* (tada poznate u latinskom kao *planta genista*) koju je uvijek nosio u šeširu.

## Širenje 
Godine 1154. Gotfridov sin Henrik je, na osnovu majčinih prava nasljeđivanja, postao kralj Engleske. Njegov sin Gotfrid je postao *iure uxoris* vojvoda Bretanje, ali je posljednji Plantagenet na bretonskom prijestolju bio Gotfridov sin Artur.

Strateškim brakovima i osvajanjima Plantageneti su izgradili snažno carstvo u zapadnoj Evropi. Brak engleskog kralja Henrika II i akvitanske vojvotkinje Eleonore donio je dinastiji Plantagenet vlast nad Akvitanijom i još nekoliko francuskih pokrajina. Plantageneti su zatim osvojili Irsku, a u Stogodišnjem ratu su osvojili veliki dio Francuskog kraljevstva. Eduard II, kralj Engleske, je od majke Eleonore naslijedio francusku grofoviju Ponthieu.

## Unutardinastička previranja 
Plantageneti su Engleskom vladali sve do smrti Rikarda III u bici s Henrikom Tudorom; dva ogranka dinastije Plantagenet, Lancaster i York, su tokom 15. stoljeća ratovala za englesku krunu, da bi na kraju englesku krunu osvojio sin velškog dvorjanina koji nije pripadao Plantagenetima.

## Izumiranje 
Taj kralj, Henrik VII, i njegov sin, Henrik VIII, namjerno su uzrokavali izumiranje dinastije Plantagenet kako bi učvrstili svoju vlast. Henrik VII je naredio pogubljenje maloumnog Eduarda, 17. grofa od Warwicka i 7. grofa od Salisburya, 1499. godine. Time je dinastija bila osuđena na izumiranje koje se konačno desilo smrću Warwickove sestre i nasljednice, beatificirane Margarete, 8. grofice od Salisburya, čije je pogubljenje naredio Henrik VIII.
## Reference 
## Vanjski linkovi 
Kategorija:Engleske dinastije
*
Istraživanje

**Istraživanje** se opisuje kao aktivan, ustrajan i sistemski proces proučavanja s ciljem otkrivanja, tumačenja i pojašnjavanja činjenica. Ovo intelektualno proučavanje provodi se s ciljem stvaranja višeg znanja o događajima, ponašanju, te primjenjivim teorijama i zakonima. Termin istraživanje se također koristi pri opisivanju cijelog skupa informacija o određenoj temi, a obično se vezuje uz nauku i naučnu metodu istraživanja.  Istraživanja se financiraju od strane javnih ustanova, dobrotvornih organizacija, te privatnih skupina i preduzeća.

## Oblikovanje istraživanja 
* Tačno određivanje onoga što se želi znati
* Određivanje od koga se žele prikupiti podaci
* Izbor načina prikupljanja podataka
* Odabir načina obrade rezultata

## Vanjski linkovi 
* http://wayback.archive.org/ Scientific American Frontiers. The Wonder Pill. How We Know What We Know | PBS


Kategorija:Metodologija
Kategorija:Naučna metoda